               COMISIA EUROPEANĂ
            Bruxelles, 14.9.2015
            COM(2015) 439 final
            2015/0199(NLE)
            Propunere de
            DECIZIE A CONSILIULUI
            privind încheierea acordului dintre Uniunea Europeană și Republica Peru privind exonerarea de obligația de a deține viză de scurtă ședere

               EXPUNERE DE MOTIVE

               1.CONTEXTUL PROPUNERII

               Regulamentul (CE) nr. 539/2001 al Consiliului
                  1
                stabilește lista țărilor terțe ai căror resortisanți trebuie să dețină viză pentru trecerea frontierelor externe ale statelor membre și lista țărilor terțe ai căror resortisanți sunt exonerați de această obligație. Regulamentul (CE) nr. 539/2001 este aplicat de către toate statele membre, cu excepția Irlandei și a Regatului Unit.

               Regulamentul (UE) nr. 509/2014 al Parlamentului European și al Consiliului
                  2
                a modificat Regulamentul (CE) nr. 539/2001 prin transferarea a 19 țări în anexa II, care enumeră țările terțe ai căror resortisanți sunt exonerați de obligația de a deține viză. Aceste 19 țări sunt: Columbia, Dominica, Emiratele Arabe Unite, Grenada, Insulele Marshall, Insulele Solomon, Kiribati, Micronezia, Nauru, Palau, Peru, Saint Lucia, Saint Vincent și Grenadine, Samoa, Timorul de Est, Tonga, Trinidad și Tobago, Tuvalu și Vanuatu. Mențiunile din anexa II referitoare la fiecare dintre statele respective sunt însoțite de câte o notă de subsol care precizează că „exceptarea de la obligativitatea vizelor se aplică de la data intrării în vigoare a unui acord privind exceptarea de la obligativitatea vizelor, care urmează să fie încheiat cu Uniunea Europeană”.

               Regulamentul (UE) nr. 509/2014 a fost adoptat la 20 mai 2014 și a intrat în vigoare la 9 iunie 2014. Primele acorduri privind exonerarea de obligația de a deține viză au fost semnate la 6 mai 2015 (Emiratele Arabe Unite), 26 mai 2015 (Timorul de Est) și 28 mai 2015 (Dominica, Grenada, Saint Lucia, Saint Vincent și Grenadine, Samoa, Trinidad și Tobago și Vanuatu) și se aplică cu titlu provizoriu de la data semnării, sub rezerva intrării în vigoare a acestora.

               Columbia și Peru au făcut, în conformitate cu considerentul 5 din Regulamentul (UE) nr. 509/2014 și cu declarația comună emisă la momentul adoptării, obiectul unei proceduri specifice, care a necesitat o evaluare suplimentară a îndeplinirii de către aceste țări a criteriilor pertinente înainte ca Comisia să fi putut prezenta Consiliului recomandări în ceea ce privește deciziile de autorizare a începerii negocierilor cu aceste două țări referitor la acordurile privind exonerarea de obligația de a deține viză. În octombrie 2014, Comisia a adoptat un raport
                  3
                general de evaluare a situației din Peru pe baza criteriilor enumerate la articolul 1 din Regulamentul (CE) nr. 539/2001, astfel cum a fost modificat prin Regulamentul (UE) nr. 509/2014; în paralel a fost adoptat un raport cu privire la Peru
                  4
               . Raportul a analizat datele și evoluțiile în materie de migrație și mobilitate (vize Schengen, migrația legală, migrația neregulamentară, securitatea documentelor de călătorie și fraude), criminalitate și securitate, economie, comerț și turism, relații externe și aspecte legate de drepturile omului, coerența regională și reciprocitate. Acesta a evaluat, de asemenea, scenariile de risc care rezultă, eventual, din intrarea în vigoare a liberalizării vizelor. Comisia a concluzionat că îmbunătățirea semnificativă a situației economice și sociale din Peru în ultimii ani a oferit o justificare pentru acordarea accesului fără viză al peruanilor pe teritoriul statelor membre, în timp ce riscurile legate de liberalizarea vizelor au fost considerate rezonabile, printre altele prin consolidarea cooperării privind returnarea și punerea în aplicare în mod corect a controalelor la frontieră. În plus, acordul de exonerare de obligația de a deține viză conține garanțiile necesare pentru a suspenda sau a denunța acordul dacă acest lucru este necesar pentru a evita riscurile legate de securitate sau de migrație pentru Uniune.

               Comisia a prezentat, în martie 2015, o recomandare către Consiliu de autorizare a Comisiei pentru a iniția negocieri cu Columbia și Peru referitor la acordurile privind exonerarea de obligația de a deține viză
                  5
               . La 19 mai 2015, Consiliul a transmis Comisiei directivele de negociere. Negocierile cu Peru au fost deschise la 20 mai 2015, la Bruxelles. În cursul reuniunii respective a putut fi trecut în revistă întregul proiect de text, au fost sugerate câteva modificări și s-a ajuns la un acord cu privire la toate aspectele. În următoarele zile, a fost adăugată o modificare minoră.

               Acordul a fost parafat de către negociatorii-șefi la 9 iunie 2015; o ceremonie oficială a avut loc în marja reuniunii la nivel înalt UE-CELAC care s-a desfășurat la 10 iunie 2015. Textul acordului a fost prezentat statelor membre la 27 mai 2015, iar la 15 iunie 2015 au fost furnizate informații suplimentare în cadrul unei reuniuni a Grupului de lucru pentru vize al Consiliului.

               2.TEMEIUL JURIDIC

               În ceea ce privește Uniunea, temeiul juridic al acordului este articolul 77 alineatul (2) litera (a) din Tratatul privind funcționarea Uniunii Europene (TFUE), coroborat cu articolul 218.

               Propunerea anexată constituie instrumentul juridic pentru încheierea acordului. Consiliul va hotărî cu majoritate calificată, după semnarea acordului, în numele Uniunii, de către o persoană desemnată de președinția Consiliului și după obținerea aprobării Parlamentului European, în conformitate cu articolul 218 alineatul (6) al doilea paragraf litera (a) din TFUE.

               3.REZULTATELE NEGOCIERILOR

               Comisia consideră că obiectivele stabilite de Consiliu în cadrul directivelor sale de negociere au fost îndeplinite și că proiectul de acord privind exonerarea de obligația de a deține viză este acceptabil pentru Uniune.

               Textul final al acestuia poate fi rezumat după cum urmează:

               Obiectivul

               Acordul stabilește posibilitatea de a călători fără viză pentru cetățenii Uniunii Europene și pentru cei din Peru în cazul călătoriilor pe teritoriul celeilalte părți contractante, pentru o perioadă maximă de 90 de zile în decursul oricărei perioade de 180 de zile.

               Pentru a garanta egalitatea de tratament pentru toți cetățenii UE, în acord s-a inclus o dispoziție care prevede că Peru poate suspenda sau denunța acordul numai cu privire la toate statele membre ale Uniunii Europene și, reciproc, Uniunea poate suspenda sau denunța acordul numai cu privire la toate statele sale membre.

               Situația specifică a Regatului Unit și a Irlandei este descrisă în preambul.

               Domeniul de aplicare

               Exonerarea de obligația de a deține viză se aplică tuturor categoriilor de persoane (titulari de pașaport simplu, diplomatic, de serviciu/oficial și special) care călătoresc din diverse motive, cu excepția celui de a presta o activitate remunerată. Pentru această ultimă categorie, fiecare stat membru, precum și Peru are în continuare posibilitatea de a impune cetățenilor celeilalte părți obligativitatea de a deține viză, în conformitate cu dreptul aplicabil al Uniunii sau cu legislația națională aplicabilă. Pentru a putea asigura o punere în aplicare armonizată, la acord s-a anexat o declarație comună privind interpretarea categoriei de persoane care călătoresc cu scopul de a presta o activitate remunerată.

               Durata șederii

               Acordul stabilește posibilitatea de a călători fără viză pentru cetățenii Uniunii Europene și pentru cei din Peru în cazul călătoriilor pe teritoriul celeilalte părți contractante, pentru o perioadă maximă de 90 de zile în decursul oricărei perioade de 180 de zile. La acord este anexată o declarație comună privind interpretarea acestui termen de 90 de zile în decursul oricărei perioade de 180 de zile.

               Acordul ia în considerare situația statelor membre care nu aplică încă acquis-ul Schengen în totalitate. Atât timp cât aceste state nu fac parte din spațiul Schengen fără frontiere interne, exonerarea de obligația de a deține viză oferă cetățenilor din Peru dreptul de a rămâne 90 de zile în decursul oricărei perioade de 180 de zile pe teritoriul fiecăruia dintre statele membre respective (în prezent Bulgaria, Cipru, Croația și România), independent de perioada calculată pentru întreg spațiul Schengen.

               Aplicarea teritorială

               Acest acord cuprinde dispoziții privind aplicarea teritorială: în cazul Franței și al Țărilor de Jos, exonerarea de obligația de a deține viză dă dreptul cetățenilor din Peru să rămână numai pe teritoriile europene ale statelor membre respective.

               Declarații

               Pe lângă declarațiile comune menționate mai sus, la acord au fost anexate alte patru declarații comune:

               –privind asocierea Norvegiei, a Islandei, a Elveției și a Principatului Liechtenstein la implementarea, aplicarea și dezvoltarea acquis-ului Schengen;

               –privind difuzarea completă de informații cu privire la conținutul și consecințele acordului referitor la exonerarea de obligația de a deține viză și la alte aspecte conexe, cum ar fi condițiile de intrare;

               –privind introducerea pașapoartelor biometrice de către Republica Peru, care a declarat că Peru se angajează să emită pașapoarte biometrice până la 31 decembrie 2015 cel târziu și că neintroducerea de pașapoarte biometrice până la 31 decembrie 2015 constituie un motiv suficient pentru suspendarea acordului, precum și

                  –privind cooperarea legată de migrația neregulamentară. Această declarație reamintește angajamentul asumat în temeiul articolului 49 alineatul (3) din Acordul de dialog politic și de cooperare dintre Uniunea Europeană și Comunitatea Andină în ceea ce privește readmisia propriilor migranți aflați în situație neregulamentară. Părțile vor monitoriza îndeaproape acest angajament și vor conveni să încheie un acord de readmisie la cererea oricăreia dintre părți, în special în cazul unei creșteri a migrației neregulamentare și în ceea ce privește problemele legate de readmisia migranților aflați în situație neregulamentară. Neîncheierea unui acord de readmisie la cerere constituie un motiv suficient pentru suspendarea acordului.

               4.CONCLUZIE

               Având în vedere rezultatele menționate anterior, Comisia propune Consiliului să aprobe, după obținerea aprobării din partea Parlamentului European, acordul dintre Uniunea Europeană și Peru privind exonerarea de obligația de a deține viză de scurtă ședere.

               2015/0199 (NLE)

               Propunere de

               DECIZIE A CONSILIULUI

               privind încheierea acordului dintre Uniunea Europeană și Republica Peru privind exonerarea de obligația de a deține viză de scurtă ședere

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 77 alineatul (2) litera (a) coroborat cu articolul 218 alineatul (6) al doilea paragraf litera (a),

               având în vedere propunerea Comisiei Europene,

               având în vedere aprobarea Parlamentului European,

               întrucât:

               (1)Comisia a negociat, în numele Uniunii Europene, un acord (denumit în continuare „acordul”) cu Republica Peru (denumită în continuare „Peru”) privind exonerarea de obligația de a deține viză de scurtă ședere.

               (2)Acest acord a fost semnat, în numele Uniunii Europene, la data de …….2015 și a fost aplicat cu titlu provizoriu din ziua următoare datei respective, sub rezerva eventualei sale încheieri la o dată ulterioară, în conformitate cu Decizia ……../……/UE a Consiliului din [………….].

               (3)Acordul ar trebui aprobat.

               (4)Prin acord se instituie un comitet mixt de gestionare a acordului, care își stabilește regulamentul de procedură. Este oportun să se prevadă o procedură simplificată pentru stabilirea poziției Uniunii în acest caz.

               (5)În conformitate cu Protocolul privind poziția Regatului Unit și a Irlandei cu privire la spațiul de libertate, securitate și justiție și cu Protocolul privind acquis-ul Schengen integrat în cadrul Uniunii Europene, anexate la Tratatul privind Uniunea Europeană și la Tratatul privind funcționarea Uniunii Europene, și confirmând că dispozițiile acordului nu se aplică Regatului Unit și Irlandei,

               ADOPTĂ PREZENTA DECIZIE:

               Articolul 1

               Acordul dintre Uniunea Europeană și Peru privind exonerarea de obligația de a deține viză de scurtă ședere este aprobat prin prezenta decizie în numele Uniunii.

               Articolul 2

               Președintele Consiliului efectuează notificarea prevăzută la articolul 8 alineatul (1) din acord
                  6
               .

               Articolul 3

               Comisia, asistată de experți din statele membre, reprezintă Uniunea în cadrul Comitetului mixt de experți instituit prin articolul 6 din acord.

               Articolul 4

               După consultarea cu un comitet special desemnat de Consiliu, Comisia stabilește poziția Uniunii în cadrul Comitetului mixt de experți în ceea ce privește regulamentul de procedură al acestuia, astfel cum se prevede la articolul 6 alineatul (4) din acord.

               Articolul 5

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu,

                     Președintele

                     (1)
                  Regulamentul (CE) nr. 539/2001 al Consiliului din 15 martie 2001 de stabilire a listei țărilor terțe ai căror resortisanți trebuie să dețină viză pentru trecerea frontierelor externe și a listei țărilor terțe ai căror resortisanți sunt exonerați de această obligație, JO L 81, 21.3.2001, p. 1.

                     (2)
                  Regulamentul (UE) nr. 509/2014 al Parlamentului European și al Consiliului din 15 mai 2014 de modificare a Regulamentului (CE) nr. 539/2001 al Consiliului de stabilire a listei țărilor terțe ai căror resortisanți trebuie să dețină viză pentru trecerea frontierelor externe și a listei țărilor terțe ai căror resortisanți sunt exonerați de această obligație, JO L 149, 20.5.2014, p. 67.

                     (3)
                  COM(2014) 663, 29.10.2014.

                     (4)
                  COM(2014) 665, 29.10.2014.

                     (5)
                  COM(2015) 119, 11.3.2015.

                     (6)
                  Data intrării în vigoare a acordului va fi publicată în Jurnalul Oficial al Uniunii Europene de către Secretariatul General al Consiliului.

    ---documentbreak---

               COMISIA EUROPEANĂ
            Bruxelles, 14.9.2015
            COM(2015) 439 final
            ANEXĂ
            la
            Propunerea de decizie a Consiliului
            privind încheierea acordului dintre Uniunea Europeană și Republica Peru privind exonerarea de obligația de a deține viză de scurtă ședere

               ANEXĂ

               la

               Propunerea de decizie a Consiliului

               privind încheierea acordului dintre Uniunea Europeană și Republica Peru privind exonerarea de obligația de a deține viză de scurtă ședere

               ACORD

               între Uniunea Europeană și Republica Peru privind exonerarea de obligația de a deține viză de scurtă ședere

               UNIUNEA EUROPEANĂ, denumită în continuare „Uniunea” sau „UE”, și

               REPUBLICA PERU, denumită în continuare „Peru”,

               denumite în continuare împreună „părțile contractante”,

               ÎN VEDEREA dezvoltării în continuare a relațiilor de prietenie între părțile contractante și din dorința de a facilita călătoriile fără viză pentru cetățenii lor, în cazul intrării și șederii de scurtă durată,

               AVÂND ÎN VEDERE Regulamentul (UE) nr. 509/2014 al Parlamentului European și al Consiliului din 15 mai 2014 de modificare a Regulamentului (CE) nr. 539/2001 al Consiliului de stabilire a listei țărilor terțe ai căror resortisanți trebuie să dețină viză pentru trecerea frontierelor externe și a listei țărilor terțe ai căror resortisanți sunt exonerați de această obligație
                  1
                prin, inter alia, transferarea a 19 țări terțe, inclusiv a Peru, în lista de țări terțe ai căror resortisanți sunt exonerați de obligația de a deține viză de scurtă ședere în statele membre,

               ȚINÂND SEAMA de faptul că articolul 1 din Regulamentul (UE) nr. 509/2014 prevede că, pentru aceste 19 țări, exceptarea de la obligativitatea vizelor se aplică de la data intrării în vigoare a unui acord privind exceptarea de la obligativitatea vizelor, care urmează să fie încheiat cu Uniunea Europeană,

               DORIND să salvgardeze principiul egalității de tratament pentru toți cetățenii UE,

               LUÂND ÎN CONSIDERARE faptul că persoanele care călătoresc în scopul desfășurării unei activități remunerate în timpul șederii lor de scurtă durată nu fac obiectul prezentului acord și, prin urmare, pentru respectiva categorie continuă să se aplice dispozițiile relevante din dreptul Uniunii și din legislația națională a statelor membre, precum și legislația națională din Peru cu privire la obligația de a deține viză sau la exonerarea de această obligație, precum și cu privire la accesul pe piața forței de muncă,

               ȚINÂND SEAMA de Protocolul privind poziția Regatului Unit și a Irlandei cu privire la spațiul de libertate, securitate și justiție și de Protocolul privind acquis-ul Schengen integrat în cadrul Uniunii Europene, anexate la Tratatul privind Uniunea Europeană și la Tratatul privind funcționarea Uniunii Europene, și confirmând că dispozițiile prezentului acord nu se aplică Regatului Unit și Irlandei,

               CONVIN DUPĂ CUM URMEAZĂ:

               ARTICOLUL 1

               Obiectivul

               Prezentul acord stabilește posibilitatea de a călători fără viză pentru cetățenii Uniunii și pentru cetățenii peruani în cazul călătoriilor pe teritoriul celeilalte părți contractante, pentru o perioadă maximă de 90 de zile în cursul oricărei perioade de 180 de zile.

               ARTICOLUL 2

               Definiții

               În scopul prezentului acord:

               (a)
                     „stat membru” înseamnă orice stat membru al Uniunii, cu excepția Regatului Unit și a Irlandei;

               (b)
                     „cetățean al Uniunii” înseamnă un resortisant al unui stat membru, astfel cum este definit la litera (a);

               (c)
                     „cetățean peruan” înseamnă un resortisant al Peru;

               (d)
                     „spațiul Schengen” înseamnă spațiul lipsit de frontiere interne care cuprinde teritoriile statelor membre, astfel cum sunt definite la litera (a), care aplică în întregime acquis-ul Schengen;

               ARTICOLUL 3

               Domeniul de aplicare

               1.
                     Cetățenii Uniunii care dețin un pașaport valabil simplu, diplomatic, de serviciu, oficial sau special emis de un stat membru pot intra și rămâne fără viză pe teritoriul peruan pentru perioada de ședere definită la articolul 4 alineatul (1).

               Cetățenii peruani care dețin un pașaport valabil simplu, diplomatic, de serviciu, oficial sau special emis de Peru pot intra și rămâne fără viză pe teritoriul statelor membre pentru perioada de ședere definită la articolul 4 alineatul (2).

               2.
                     Alineatul (1) din prezentul articol nu se aplică persoanelor care călătoresc în scopul desfășurării unei activități remunerate.

               Pentru această categorie de persoane, fiecare stat membru poate decide individual impunerea obligației de a deține viză cetățenilor peruani sau retragerea acestei obligații, în conformitate cu articolul 4 alineatul (3) din Regulamentul (CE) nr. 539/2001 al Consiliului
                  2
               .

               Pentru această categorie de persoane, Peru poate decide impunerea obligației de a deține viză sau exonerarea de această obligație, pentru cetățenii fiecărui stat membru în mod individual, în conformitate cu legislația sa națională.

               3.
                     Exonerarea de obligația de a deține viză prevăzută în prezentul acord se aplică fără a se aduce atingere legislației părților contractante privind condițiile de intrare și de scurtă ședere. Statele membre și Peru își rezervă dreptul de a refuza intrarea și scurta ședere pe teritoriul lor dacă una sau mai multe dintre aceste condiții nu sunt respectate.

               4.
                     Exonerarea de obligația de a deține viză se aplică indiferent de modul de transport utilizat pentru a trece frontierele părților contractante.

               5.
                     Aspectele care nu sunt reglementate prin prezentul acord sunt reglementate de dreptul Uniunii, de legislația națională a statelor membre și de legislația națională a Peru.

               ARTICOLUL 4

               Durata șederii

               1.
                     Cetățenii Uniunii pot rămâne pe teritoriul peruan pentru o perioadă maximă de 90 de zile în cursul oricărei perioade de 180 de zile.

               2.
                     Cetățenii peruani pot rămâne pe teritoriul statelor membre care aplică integral acquis-ul Schengen pentru o perioadă maximă de 90 de zile în cursul oricărei perioade de 180 de zile. Perioada respectivă se calculează independent de orice ședere într-un stat membru care nu aplică încă integral acquis-ul Schengen.

               Cetățenii peruani pot rămâne pentru o perioadă maximă de 90 de zile în cursul oricărei perioade de 180 de zile pe teritoriul fiecărui stat membru care nu aplică încă integral acquis-ul Schengen, independent de perioada de ședere calculată pentru teritoriul statelor membre care aplică integral acquis-ul Schengen.

               3.
                     Prezentul acord nu aduce atingere posibilității ca statele membre și Peru să prelungească perioada de ședere peste cele 90 de zile, în conformitate cu legislația lor națională și cu dreptul Uniunii.

               ARTICOLUL 5

               Aplicarea teritorială

               1.
                     În ceea ce privește Republica Franceză, prezentul acord se aplică numai pe teritoriul european al Republicii Franceze.

               2.
                     În ceea privește Regatul Țărilor de Jos, prezentul acord se aplică numai pe teritoriul european al Regatului Țărilor de Jos.

               ARTICOLUL 6

               Comitetul mixt de gestionare a acordului

               1.
                     Părțile contractante instituie un Comitet mixt de experți (denumit în continuare „Comitetul”), alcătuit din reprezentanți ai Uniunii și din reprezentanți ai Peru. Uniunea este reprezentată de Comisia Europeană.

               2.
                     Comitetului îi revin, printre altele, următoarele atribuții:

               (a)
                     monitorizarea punerii în aplicare a prezentului acord;

               (b)
                     propunerea de modificări sau completări la prezentul acord;

               (c)
                     soluționarea diferendelor legate de interpretarea sau aplicarea prezentului acord.

               3.
                     Comitetul se reunește, ori de câte ori este necesar, la cererea uneia dintre părțile contractante.

               4.
                     Comitetul își stabilește regulamentul de procedură.

               ARTICOLUL 7

               Relația dintre prezentul acord și acordurile bilaterale existente
                  între statele membre și Peru privind exonerarea de obligația de a deține viză

               Prezentul acord prevalează asupra oricăror acorduri sau înțelegeri bilaterale încheiate între fiecare stat membru și Peru, în măsura în care acestea vizează aspecte care intră în domeniul de aplicare al prezentului acord.

               ARTICOLUL 8

               Dispoziții finale

               1.
                     Prezentul acord se ratifică sau se aprobă de către părțile contractante în conformitate cu procedurile interne ale acestora și intră în vigoare în prima zi a celei de a doua luni care urmează datei ultimei notificări prin care părțile contractante își notifică reciproc faptul că procedurile respective au fost finalizate.

               Prezentul acord se aplică, cu titlu provizoriu, din ziua următoare datei semnării sale.

               2.
                     Prezentul acord se încheie pe o durată nedeterminată, cu excepția cazului în care este denunțat în conformitate cu alineatul (5).

               3.
                     Prezentul acord poate fi modificat prin acordul scris al părților contractante. Modificările intră în vigoare după ce părțile contractante și-au notificat reciproc finalizarea procedurilor interne necesare în acest sens.

               4.
                     Oricare parte contractantă poate suspenda integral sau parțial prezentul acord, în special din motive de ordine publică, de protecție a securității naționale sau de protecție a sănătății publice, ca urmare a imigrației neregulamentare sau a reintroducerii obligației de a deține viză de către una dintre părțile contractante. Decizia de suspendare este notificată celeilalte părți contractante cu cel puțin două luni înainte de preconizata sa intrare în vigoare. Partea contractantă care a suspendat aplicarea prezentului acord informează de îndată cealaltă parte contractantă, în momentul în care motivele suspendării nu mai există, și revocă suspendarea.

               5.
                     Fiecare parte contractantă poate denunța prezentul acord, prin notificarea scrisă a celeilalte părți. Prezentul acord își încetează valabilitatea după 90 de zile de la data unei astfel de notificări.

               6.
                     Peru poate suspenda sau denunța prezentul acord numai cu privire la toate statele membre.

               7.
                     Uniunea poate suspenda sau denunța prezentul acord numai cu privire la toate statele sale membre.

               Încheiat în dublu exemplar în limbile bulgară, spaniolă, cehă, daneză, germană, estonă, greacă, engleză, franceză, croată, italiană, letonă, lituaniană, maghiară, malteză, neerlandeză, polonă, portugheză, română, slovacă, slovenă, finlandeză și suedeză, fiecare text fiind autentic în egală măsură.

               DECLARAȚIE COMUNĂ CU PRIVIRE LA ISLANDA, NORVEGIA, ELVEȚIA
                  ȘI LIECHTENSTEIN

               Părțile contractante iau cunoștință de relațiile strânse existente între Uniunea Europeană și Norvegia, Islanda, Elveția și Liechtenstein, în special în temeiul acordurilor din 18 mai 1999 și 26 octombrie 2004 privind asocierea acestor țări la implementarea, aplicarea și dezvoltarea acquis-ului Schengen.

               În astfel de circumstanțe, este de dorit ca autoritățile Norvegiei, Islandei, Elveției și Principatului Liechtenstein, pe de o parte, și ale Peru, pe de altă parte, să încheie, fără întârziere, acorduri bilaterale privind exonerarea de obligația de a deține viză de scurtă ședere în condiții similare cu cele prevăzute în prezentul acord.

               DECLARAȚIE COMUNĂ PRIVIND INTERPRETAREA CATEGORIEI DE PERSOANE CARE CĂLĂTORESC ÎN SCOPUL DESFĂȘURĂRII UNEI ACTIVITĂȚI REMUNERATE, ASTFEL CUM SE PREVEDE LA ARTICOLUL 3 ALINEATUL (2) DIN PREZENTUL ACORD

               Din dorința de a asigura o interpretare comună, părțile contractante convin ca, în scopul prezentului acord, categoria de persoane care desfășoară activități remunerate să includă persoanele care intră, cu scopul de a desfășura activități profesionale sau remunerate, pe teritoriul celeilalte părți contractante ca angajat sau prestator de servicii.

               Această categorie nu ar trebui să includă:

               —
                     oamenii de afaceri, cu alte cuvinte persoanele care călătoresc în scopuri de afaceri (fără să fie angajați în țara celeilalte părți contractante);

               —
                     sportivii sau artiștii care desfășoară activități pe bază ad-hoc;

               —
                     jurnaliștii trimiși de media din țara lor de reședință și

               —
                     stagiarii detașați în cadrul aceleiași întreprinderi.

               Punerea în aplicare a prezentei declarații este monitorizată de Comitetul mixt, în limita responsabilităților care îi revin în temeiul articolului 6 din prezentul acord, care poate propune modificări atunci când, pe baza experienței părților contractante, le consideră necesare.

               Prezenta declarație nu aduce atingere definiției din legislația națională din Peru a categoriilor de persoane care călătoresc în scopul intrării, ieșirii, tranzitului și șederii pe teritoriul peruan.

               DECLARAȚIE COMUNĂ PRIVIND INTERPRETAREA PERIOADEI DE 90 DE ZILE
                  ÎN CURSUL ORICĂREI PERIOADE DE 180 DE ZILE, ASTFEL CUM ESTE PREVĂZUTĂ LA ARTICOLUL 4 DIN PREZENTUL ACORD

               Părțile contractante înțeleg că perioada maximă de 90 de zile în cursul oricărei perioade de 180 de zile, astfel cum este prevăzută la articolul 4 din prezentul acord, înseamnă fie o vizită continuă, fie mai multe vizite consecutive a căror durată totală nu depășește 90 de zile în cursul oricărei perioade de 180 de zile.

               Termenul „oricare” presupune aplicarea unei perioade de referință mobile de 180 de zile; aceasta înseamnă că trebuie calculată fiecare zi de ședere din ultima perioadă de 180 de zile, pentru a verifica dacă cerința privind durata de ședere de 90 de zile în cursul oricărei perioade de 180 de zile continuă să fie îndeplinită. Printre altele, aceasta înseamnă că o absență pe o perioadă neîntreruptă de 90 de zile permite o nouă ședere de până la 90 de zile.

               DECLARAȚIE COMUNĂ PRIVIND INFORMAREA CETĂȚENILOR
                  ASUPRA ACORDULUI DE EXONERARE DE OBLIGAȚIA DE A DEȚINE VIZĂ

               Recunoscând importanța transparenței pentru cetățenii Uniunii Europene și pentru cetățenii peruani, părțile contractante convin să asigure difuzarea completă a informațiilor cu privire la conținutul și consecințele acordului privind exonerarea de obligația de a deține viză, de exemplu informațiile privind condițiile de intrare.

               Declarație comună privind introducerea pașapoartelor biometrice de către Republica Peru

               Republica Peru, în calitate de parte contractantă, declară că a atribuit un contract privind producerea de pașapoarte biometrice și se angajează să emită pașapoarte biometrice pentru cetățenii săi cel târziu până la 31 decembrie 2015. Aceste pașapoarte vor respecta pe deplin cerințele OACI, menționate în documentul 9303 al OACI.

               Părțile contractante convin că neintroducerea de pașapoarte biometrice până la 31 decembrie 2015 constituie un motiv suficient pentru suspendarea aplicării prezentului acord în conformitate cu procedurile stabilite la articolul 8 alineatul (4).

               DECLARAȚIE COMUNĂ REFERITOARE LA COOPERAREA PRIVIND MIGRAȚIA NEREGULAMENTARĂ

               Părțile contractante reamintesc că, în temeiul articolului 49 alineatul (3) din Acordul de dialog politic și de cooperare între Comunitatea Europeană și statele sale membre, pe de o parte, și Comunitatea Andină și țările sale membre, pe de altă parte, părțile convin cu privire la readmisia propriilor migranți aflați în situație neregulamentară.

               Părțile contractante vor monitoriza îndeaproape acest angajament. Părțile convin să încheie, la cererea oricăreia dintre părți și, în special în cazul unei creșteri a migrației neregulamentare și în ceea ce privește problemele legate de readmisia migranților aflați în situație neregulamentară, în urma intrării în vigoare a acordului privind exonerarea de obligația de a deține viză de scurtă ședere, un acord care să reglementeze obligațiile specifice privind readmisia ale ambelor părți.

               Părțile contractante convin că neîncheierea unui astfel de acord de readmisie la cerere constituie un motiv suficient pentru suspendarea aplicării prezentului acord în conformitate cu procedurile stabilite la articolul 8 alineatul (4).

               _________________

                     (1)
                  JOUE L 149, 20.5.2014, p. 67.

                     (2)
                  Regulamentul (CE) nr. 539/2001 al Consiliului din 15 martie 2001 de stabilire a listei țărilor terțe ai căror resortisanți trebuie să dețină viză pentru trecerea frontierelor externe și a listei țărilor terțe ai căror resortisanți sunt exonerați de această obligație (JOUE L 81, 21.3.2001, p. 1).


               COMISIA EUROPEANĂ
            Bruxelles, 11.8.2017
            COM(2017) 430 final
            2017/0196(NLE)
            Propunere de
            DECIZIE A CONSILIULUI
            privind încheierea Acordului de cooperare științifică și tehnologică dintre Uniunea Europeană și Republica Arabă Egipt de stabilire a termenelor și condițiilor privind participarea Republicii Arabe Egipt la Parteneriatul în domeniul cercetării și inovării în zona mediteraneeană (PRIMA)

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

               La 30 mai 2017, Consiliul a autorizat Comisia să deschidă negocieri, în numele Uniunii, cu Republica Arabă Egipt (denumită în continuare „Egipt”) în ceea ce privește un acord internațional între Uniune și Egipt de stabilire a termenelor și condițiilor privind participarea Egiptului la Parteneriatul în domeniul cercetării și inovării în zona mediteraneeană (denumit în continuare „PRIMA”).

                  Potrivit dispozițiilor deciziei de autorizare a Consiliului, negocierile au putut începe doar după adoptarea unei decizii a Parlamentului European și a Consiliului privind participarea Uniunii la Parteneriatul în domeniul cercetării și inovării în zona mediteraneeană (PRIMA) derulat în comun de mai multe state membre.

                  Negocierile au demarat la 26 iunie 2017 și s-au încheiat cu succes la 27 iulie 2017, dată la care textul proiectului de acord a fost parafat de către reprezentanții fiecăreia dintre viitoarele părți. Proiectul de acord anexat la prezenta propunere este în conformitate cu directivele de negociere emise de Consiliu. Acesta prevede în special că termenele și condițiile privind participarea Egiptului la PRIMA sunt cele stabilite în Decizia (UE) 2017/1324
                     1
                  , făcând trimitere directă la actul legislativ al Uniunii.

                  Pentru a asigura protecția intereselor financiare ale Uniunii, în special în ceea ce privește competențele Comisiei, ale Oficiului European de Luptă Antifraudă, ale Curții de Conturi și ale structurii de implementare a PRIMA (PRIMA-IS) de a efectua audituri și investigații în conformitate cu legislația aplicabilă a Uniunii, acordul face referire în mod specific la dispozițiile relevante din Decizia (UE) 2017/1324 și obligă părțile să furnizeze toată asistența necesară pentru a asigura punerea în aplicare a acestora. În plus, viitorul acord prevede că părțile vor conveni asupra modalităților detaliate de asistență, astfel de modalități fiind esențiale pentru cooperarea lor în temeiul prezentului acord. La solicitarea Egiptului și astfel cum s-a convenit în cursul negocierilor, a fost introdus un considerent suplimentar în preambulul la acord pentru a reflecta faptul că, pentru punerea în aplicare a viitorului acord, este esențial să existe o deplină cooperare și coordonare între autoritățile competente din cele două viitoare părți.

               •Coerența cu dispozițiile existente în domeniul de politică

                  Așa cum au fost prezentate și în raportul de evaluare a impactului pentru PRIMA
                     2
                  , deschiderea PRIMA la participarea unor țări terțe, cum este Egiptul, este în concordanță cu obiectivele de cooperare internațională în domeniul cercetării și inovării, subliniate în Comunicarea Comisiei din 2012 intitulată „Consolidarea și concentrarea cooperării internaționale a UE în domeniul cercetării și al inovării: O abordare strategică”
                     3
                   și în Programul-cadru Orizont 2020, care promovează cooperarea cu țări terțe în domeniul științei, tehnologiei și inovării, pentru a aborda provocările societale globale și a sprijini politicile externe ale Uniunii. Prezentul acord este, de asemenea, compatibil cu Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Arabă Egipt, pe de altă parte
                     4
                  , precum și cu Acordul dintre Comunitatea Europeană și Republica Arabă Egipt de cooperare științifică și tehnologică
                     5
                  , care prevăd cooperarea dintre Uniune și Egipt în cercetarea și dezvoltarea tehnologică și încurajează activitățile de cercetare și dezvoltare în domeniile de interes comun.

               •Coerența cu alte politici ale Uniunii

                  Punerea în aplicare a PRIMA în strânsă cooperare cu țări terțe precum Egiptul este în concordanță și cu alte politici ale Uniunii și relevantă pentru ele, cum ar fi politica privind migrația, politica de dezvoltare și politica de vecinătate.

               2.ELEMENTELE juridice ale propunerii

                  Propunerea de decizie a Consiliului se bazează pe articolul 186 și pe articolul 218 alineatul (6) litera (a) din Tratatul privind funcționarea Uniunii Europene.

               Având în vedere cele de mai sus, Comisia propune Consiliului să încheie acordul în numele Uniunii Europene.

               2017/0196 (NLE)

               Propunere de

               DECIZIE A CONSILIULUI

               privind încheierea Acordului de cooperare științifică și tehnologică dintre Uniunea Europeană și Republica Arabă Egipt de stabilire a termenelor și condițiilor privind participarea Republicii Arabe Egipt la Parteneriatul în domeniul cercetării și inovării în zona mediteraneeană (PRIMA)

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 186 coroborat cu articolul 218 alineatul (6) litera (a),

               având în vedere propunerea Comisiei Europene,

               având în vedere avizul Parlamentului European,

               întrucât:

               (1)Decizia (UE) 2017/1324 a Parlamentului European și a Consiliului
                  6
                prevede participarea Uniunii la Parteneriatul în domeniul cercetării și inovării în zona mediteraneeană (denumit în continuare „PRIMA”) derulat în comun de mai multe state membre.

               (2)Republica Arabă Egipt (denumită în continuare „Egipt”) și-a exprimat dorința de a se alătura PRIMA în calitate de stat participant și pe picior de egalitate cu statele membre și cu țările asociate la Orizont 2020 care participă la PRIMA.

               (3)În conformitate cu articolul 1 alineatul (2) din Decizia (UE) 2017/1324, Egiptul urmează să devină un stat participant la PRIMA sub rezerva încheierii unui acord internațional de cooperare științifică și tehnologică cu Uniunea de stabilire a termenelor și condițiilor privind participarea Egiptului la PRIMA.

               (4)În conformitate cu Decizia <XXX>
                  7
                a Consiliului, Acordul de cooperare științifică și tehnologică dintre Uniunea Europeană și Republica Arabă Egipt de stabilire a termenelor și condițiilor privind participarea Republicii Arabe Egipt la Parteneriatul în domeniul cercetării și inovării în zona mediteraneeană (PRIMA) a fost semnat în numele Uniunii la XX, 20XX, sub rezerva încheierii sale la o dată ulterioară.

               (5)Acordul ar trebui aprobat în numele Uniunii.

               ADOPTĂ PREZENTA DECIZIE:

               Articolul 1

               Acordul de cooperare științifică și tehnologică dintre Uniunea Europeană și Republica Arabă Egipt de stabilire a termenelor și condițiilor privind participarea Republicii Arabe Egipt la Parteneriatul în domeniul cercetării și inovării în zona mediteraneeană (PRIMA) este aprobat în numele Uniunii.

               Textul acordului este atașat la prezenta decizie.

               Articolul 2

               Președintele Consiliului desemnează persoana sau persoanele împuternicite să efectueze, în numele Uniunii, notificarea prevăzută la articolul 4 alineatul (2) din acord, prin care se exprimă consimțământul Uniunii de a-și asuma obligații în temeiul acordului.

               Articolul 3

               Prezenta decizie intră în vigoare [la data adoptării].

               Adoptată la Bruxelles,

                     Pentru Consiliu

                     Președintele

                     (1)
                  Decizia (UE) 2017/1324 a Parlamentului European și a Consiliului din 4 iulie 2017 privind participarea Uniunii la Parteneriatul în domeniul cercetării și inovării în zona mediteraneeană (PRIMA) derulat în comun de mai multe state membre (JO L 185, 18.7.2017, p. 1).

                     (2)
                  SWD(2016)332 final, 18.10.2016.

                     (3)
                  COM(2012) 497 final.

                     (4)
                  JO L304, 30.9.2004, p. 39.

                     (5)
                  JO L182, 13.07.2005, p. 12.

                     (6)
                  Decizia (UE) 2017/1324 a Parlamentului European și a Consiliului din 4 iulie 2017 privind participarea Uniunii la Parteneriatul în domeniul cercetării și inovării în zona mediteraneeană (PRIMA) derulat în comun de mai multe state membre (JO L 185, 18.7.2017, p. 1).

    ---documentbreak---

               COMISIA EUROPEANĂ
            Bruxelles, 11.8.2017
            COM(2017) 430 final
            ANEXĂ
            la
            propunerea de DECIZIE A CONSILIULUI
            privind încheierea Acordului de cooperare științifică și tehnologică dintre Uniunea Europeană și Republica Arabă Egipt de stabilire a termenelor și condițiilor privind participarea Republicii Arabe Egipt la Parteneriatul în domeniul cercetării și inovării în zona mediteraneeană (PRIMA)

               Acord de cooperare științifică și tehnologică între Uniunea Europeană și Republica Arabă Egipt de stabilire a termenelor și condițiilor privind participarea Republicii Arabe Egipt la Parteneriatul în domeniul cercetării și inovării în zona mediteraneeană (PRIMA)

               Uniunea Europeană (denumită în continuare „Uniunea”),

               pe de o parte,

               și

               Republica Arabă Egipt (denumită în continuare „Egipt”),

               pe de altă parte,

               (denumite în continuare „părțile”)

               întrucât Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Arabă Egipt, pe de altă parte, care a intrat în vigoare la 1 iunie 2004, prevede cooperarea științifică și tehnologică;

               întrucât Acordul de cooperare științifică și tehnologică dintre Comunitatea Europeană și Republica Arabă Egipt, care a intrat în vigoare la 27 februarie 2008, stabilește un cadru oficial de cooperare a părților în domeniul cercetării științifice și tehnologice;

               întrucât Decizia (UE) 2017/1324 a Parlamentului European și a Consiliului privind participarea Uniunii în cadrul Parteneriatul în domeniul cercetării și inovării în zona mediteraneeană (PRIMA), derulat în comun de mai multe state membre reglementează termenele și condițiile privind participarea statelor membre ale UE și a țărilor asociate la Orizont 2020, care sunt state participante la inițiativă, în special obligațiile lor financiare și participarea în structurile de conducere ale inițiativei;

               întrucât în conformitate cu dispozițiile Deciziei (UE) 2017/1324, Egiptul urmează să devină un stat participant la PRIMA sub rezerva încheierii unui acord internațional de cooperare științifică și tehnologică cu Uniunea care să stabilească termenele și condițiile privind participarea Egiptului la PRIMA;

               întrucât Egiptul și-a exprimat dorința de a se alătura PRIMA în calitate de stat participant și pe picior de egalitate cu statele membre ale UE și cu țările asociate la Orizont 2020 care participă la PRIMA;

               întrucât este necesar un acord internațional între Uniune și Egipt pentru a reglementa drepturile și obligațiile Egiptului în calitate de stat participant la PRIMA;

               întrucât este esențial să existe o deplină cooperare și coordonare între autoritățile competente din cele două părți pentru punerea în aplicare a prezentului acord,

               CONVIN DUPĂ CUM URMEAZĂ:

               Articolul 1

               Obiectiv

               Obiectivul prezentului acord este de a stabili termenele și condițiile privind participarea Egiptului la Parteneriatul în domeniul cercetării și inovării în zona mediteraneeană (PRIMA).

               Articolul 2

               Termenele și condițiile privind participarea Egiptului la PRIMA

               Termenele și condițiile privind participarea Egiptului la PRIMA sunt cele stabilite în Decizia (UE) 2017/1324 a Parlamentului European și a Consiliului privind participarea Uniunii la Parteneriatul în domeniul cercetării și inovării în zona mediteraneeană (PRIMA) derulat în comun de mai multe state membre. Părțile trebuie să respecte obligațiile stabilite prin decizia respectivă și să ia măsurile corespunzătoare, în special furnizând asistența necesară pentru a asigura aplicarea articolului 10 alineatul (2) și a articolului 11 alineatele (3) și (4). Modalitățile detaliate de asistență sunt convenite între părți, ele fiind esențiale pentru cooperarea părților în temeiul prezentului acord.

               Articolul 3

               Aplicare teritorială

               Prezentul acord se aplică, pe de o parte, teritoriilor în care se aplică Tratatul privind funcționarea Uniunii Europene și Tratatul privind Uniunea Europeană și, pe de altă parte, teritoriului Egiptului.

               Articolul 4

               Aplicarea cu titlu provizoriu, intrarea în vigoare și durata

               (1) Prezentul acord este aprobat de către părți în conformitate cu procedurile specifice acestora.

               (2) Prezentul acord intră în vigoare la data la care ambele părți și-au notificat reciproc, prin canale diplomatice, îndeplinirea procedurilor menționate la alineatul (1). În urma semnării acestuia și până la intrarea sa în vigoare, părțile aplică prezentul acord cu titlu provizoriu începând de la data la care UE primește notificarea privind finalizarea de către Egipt a procedurilor menționate la alineatul (1).

               (3) Prezentul acord rămâne în vigoare atât timp cât Decizia (UE) 2017/1324 este în vigoare, cu excepția cazului în care este denunțat de una dintre părți, în conformitate cu articolul 5.

               Articolul 5

               Denunțare

               (1) Oricare dintre părți poate denunța prezentul acord în orice moment printr-o notificare scrisă cu privire la intenția sa de a denunța prezentul acord.

               Denunțarea produce efecte la șase luni de la data la care notificarea scrisă este primită de către destinatar.

               (2) Proiectele și activitățile aflate în curs de desfășurare în momentul denunțării prezentului acord continuă până la finalizare, în condițiile prevăzute în prezentul acord.

               (3) Părțile soluționează de comun acord orice alte consecințe ale denunțării.

               Articolul 6

               Soluționarea litigiilor

               Procedura de soluționare a litigiilor prevăzută la articolul 82 din Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Arabă Egipt, pe de altă parte, se aplică în cazul tuturor litigiilor legate de aplicarea sau interpretarea prezentului acord.

               Prezentul acord este redactat în limbile bulgară, cehă, croată, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, neerlandeză, polonă, portugheză, română, slovacă, slovenă, spaniolă, suedeză și arabă, aceste texte fiind deopotrivă autentice.


				|

		52014PC0627

			Propunere de DECIZIE A CONSILIULUI privind poziția care urmează să fie adoptată în numele Uniunii Europene în cadrul Organizației Maritime Internaționale în cursul celei de-a 94-a sesiuni a Comitetului pentru siguranța maritimă în ceea ce privește adoptarea modificărilor aduse Codului privind programul de inspecții intensificate din 2011 /* COM/2014/0627 final - 2014/0291 (NLE) */

			   	EXPUNERE DE MOTIVE
1.           INTRODUCERE
1.1         Prin prezenta propunere a
Comisiei se urmărește să se stabilească poziția
Uniunii în cadrul celei de-a 94-a sesiuni a Comitetului pentru siguranța
maritimă al OMI în legătură cu modificările aduse Codului
privind programul de inspecții intensificate din 2011, prezentate în
continuare.
1.2         Schema de evaluare a
stării navei (CAS) a Organizației Maritime Internaționale
stabilește cadrul pentru o inspecție intensificată a navelor mai
vechi de 15 ani. Programul de inspecții intensificate efectuate cu ocazia
inspecțiilor la vrachiere și petroliere sau Programul de
inspecții intensificate (ESP) specifică modul în care trebuie
realizată o astfel de inspecție intensificată. Astfel cum CAS utilizează
ESP pentru a-și realiza obiectivul, și CAS recurge la ESP ca la un
instrument pentru a-și atinge scopul. Aceste modificări aduse Codului
ESP au ca scop să armonizeze codul cu practicile actuale ale
Asociației internaționale a societăților de clasificare
(IACS) și să permită testarea hidrostatică, în anumite
condiții, a tancurilor de marfă de către echipajul navei, sub
conducerea comandantului, în loc să realizeze testarea în prezența
unui inspector.
1.3         Aceste modificări sunt
prezentate în anexa 22 la 93/22/Add.3 a CSM. Punctul 10.8 din Raportul CSM 93
(CSM 93/22) indică faptul că aceste modificări vor fi adoptate
în cadrul CSM 94.
2.           ADOPTAREA MODIFICĂRILOR
PROPUSE DE OMI
2.1         Adoptarea modificărilor
aduse Codului privind programul de inspecții intensificate din 2011
Aceste modificări au fost aprobate în cadrul
celei de-a 93-a sesiuni a reuniunii Comitetului pentru siguranța
maritimă, care a avut loc în perioada 14-23 mai 2014, și urmează
să fie prezentate spre adoptare în cadrul celei de a 94-a sesiuni a
reuniunii comitetului respectiv, care va avea loc în perioada 17-21 noiembrie 2014.
2.2         Acceptarea și intrarea
în vigoare.
După aprobarea și adoptarea de
către Comitetul pentru siguranța maritimă, modificările
sus-menționate vor fi prezentate părților contractante
respective pentru ca acestea să se declare de acord să respecte
respectivele modificări.
3.           LEGISLAȚIA ȘI
COMPETENȚELE UE ÎN DOMENIU
3.1         Modificări aduse Codului
privind programul de inspecții intensificate (ESP) din 2011
Regulamentul (UE) nr. 530/2012[1] privind accelerarea introducerii
cerințelor referitoare la coca dublă sau a unor standarde de
proiectare echivalente pentru petrolierele cu cocă simplă
urmărește să stabilească un calendar de
introducere accelerată a aplicării cerințelor privind coca
dublă sau a unor standarde de proiectare echivalente care se regăsesc
în MARPOL 73/78, definită la articolul 3 din respectivul regulament, la
petrolierele cu cocă simplă și să interzică
transportul către sau din porturile statelor membre al produselor
petroliere grele cu petroliere cu cocă simplă.
În temeiul regulamentului, este obligatoriu
să se aplice schema de evaluare a stării navei (CAS) a OMI la
petrolierele cu cocă simplă mai vechi de 15 ani. În conformitate cu
articolul 5, petrolierele respective au obligația de a respecta CAS, care
este apoi definită la articolul 6 ca fiind schema de evaluare a
stării adoptată prin Rezoluția CPMM 94(46) din 27 aprilie 2001,
astfel cum a fost modificată prin Rezoluția CPMM 99(48) din 11 octombrie
2002 și prin Rezoluția CPMM 112(50) din 4 decembrie 2003. Programul
de inspecții intensificate efectuate cu ocazia inspecțiilor la
vrachiere și petroliere sau programul de inspecții intensificate
(ESP) specifică modul în care trebuie realizată această evaluare
intensificată. Deoarece CAS utilizează ESP pentru a-și atinge
obiectivul, orice modificare a inspecțiilor ESP va fi aplicabilă în
mod direct și automat prin Regulamentul (UE) nr. 530/2012.
Prin urmare, modificările care urmează
să fie adoptate în cadrul CSM 94, care ar urma să introducă
modificările Codului ESP, vor avea o incidență asupra
legislației UE, prin aplicarea Regulamentului (UE) nr. 530/2012.
3.2         Rezumat
Având în vedere legislația UE aplicabilă
menționată anterior, Comisia consideră că adoptarea
modificărilor menționate mai sus, care se preconizează că
va avea loc în cadrul CSM 94, intră în sfera de competență
exclusivă a UE pe care Uniunea a dobândit-o în temeiul articolului 3
alineatul (2) din TFUE, în măsura în care adoptarea instrumentelor
internaționale în discuție au incidență asupra normelor
comune.
În concordanță cu o
jurisprudență bine consolidată, deși Uniunea nu este membru
al OMI, statele membre nu sunt autorizate să își asume obligații
susceptibile de a avea o incidență asupra normelor UE promulgate
pentru atingerea obiectivelor tratatelor decât dacă sunt autorizate
să facă acest lucru printr-o decizie a Consiliului, la propunerea
Comisiei.
4.           CONCLUZIE
Prin urmare, Comisia prezintă o propunere de
decizie a Consiliului privind poziția care urmează să fie
adoptată în numele Uniunii Europene față de modificările
menționate la punctele 1.2-1.3 de mai sus, care urmează să fie
adoptate respectiv în cadrul celei de-a 94-a sesiuni a Comitetului pentru
siguranța maritimă.
2014/0291 (NLE)
Propunere de
DECIZIE A CONSILIULUI
privind poziția care urmează
să fie adoptată în numele Uniunii Europene în cadrul
Organizației Maritime Internaționale în cursul celei de-a 94-a
sesiuni a Comitetului pentru siguranța maritimă în ceea ce
privește adoptarea modificărilor aduse Codului privind programul de
inspecții intensificate din 2011
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 100 alineatul (2)
și articolul 218 alineatul (9),
având în vedere propunerea Comisiei Europene,
întrucât:
(1)       Măsurile luate de
Uniunea Europeană în sectorul transportului maritim ar trebui să
urmărească îmbunătățirea siguranței maritime.
(2)       Reuniunea Comitetului pentru
siguranța maritimă (CSM) al OMI în cadrul celei de-a 93-a sesiuni a
aprobat modificările aduse Codului privind programul de inspecții
intensificate din 2011. Se preconizează că aceste modificări vor
fi adoptate în cadrul celei de-a 94-a sesiuni a CSM, care va avea loc în luna
noiembrie 2014.
(3)       Modificările aduse
Codului privind programul de inspecții intensificate (ESP) din 2011
armonizează codul cu practicile societăților de clasificare
și permit totodată realizarea testării hidrostatice, în anumite
condiții, a tancurilor de marfă de către echipajul navei, sub
conducerea comandantului, în loc ca această testare să fie
efectuată în prezența unui inspector.
(4)       Conform articolelor 5 și
6 din Regulamentul (UE) nr. 530/2012 al Parlamentului European și al
Consiliului[2],
aplicarea schemei de evaluare a stării navei (CAS) a OMI este obligatorie
pentru petrolierele cu cocă simplă mai vechi de 15 ani. Programul de
inspecții intensificate efectuate cu ocazia inspecțiilor la vrachiere
și petroliere sau programul de inspecții intensificate (ESP)
specifică modul în care trebuie realizată această evaluare
intensificată. Deoarece CAS utilizează ESP ca instrument pentru
a-și atinge scopul, orice modificare a inspecțiilor ESP va fi
aplicabilă automat prin Regulamentul (UE) nr. 530/2012.
(5)       Uniunea nu este nici membru
al OMI, nici parte contractantă la convențiile și codurile
menționate. Este necesar ca, prin urmare, Consiliul să autorizeze
statele membre să exprime poziția Uniunii și să declare
că sunt de acord să respecte aceste modificări,
ADOPTĂ PREZENTA DECIZIE:
Articolul 1
1.           Poziția Uniunii în
cadrul celei de-a 94-a sesiuni a Comitetului pentru siguranța
maritimă al OMI este aceea de a fi de acord cu adoptarea
modificărilor aduse Codului privind programul de inspecții
intensificate din 2011, astfel cum sunt prevăzute în anexa 22 la
documentul CSM 93/22/Add.3 al OMI.
2.           Poziția Uniunii, astfel
cum este prezentată la alineatul (1), se exprimă de către
statele membre, care sunt membre ale OMI și care acționează
împreună în interesul Uniunii.
3.           Se pot aproba unele
modificări formale și minore ale acestei poziții fără
a fi necesară modificarea poziției.
Articolul 2
Statele membre sunt autorizate să se declare
de acord, în interesul Uniunii, să respecte modificările
menționate la articolul 1 alineatul (1).
Articolul 3
Prezenta decizie se adresează statelor membre.
Adoptată la Bruxelles,
                                                                       Pentru
Consiliu
                                                                       Președintele
[1]               JO L 172, 30.6.2012, p. 3.
[2]               Regulamentul (UE) nr. 530/2012 al Parlamentului European
și al Consiliului privind accelerarea introducerii cerințelor
referitoare la coca dublă sau a unor standarde de proiectare echivalente
pentru petrolierele cu cocă simplă
(JO L 172, 30.6.2012,
p. 3).


               COMISIA EUROPEANĂ
            Bruxelles, 18.3.2016
            COM(2016) 156 final
            2016/0085(NLE)
            Propunere de
            DECIZIE A CONSILIULUI
            privind poziția care urmează să fie adoptată, în numele Uniunii Europene, în ceea ce privește proiectul de Decizie nr. 1/2016 a comitetului mixt înființat în temeiul Acordului Interbus privind transportul internațional ocazional de călători cu autocare și autobuze
            (Text cu relevanță pentru SEE)

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

                  Acordul Interbus privind transportul internațional ocazional de călători cu autocare și autobuze
                     1
                   a intrat în vigoare la 1 ianuarie 2003. Acordul a fost ulterior actualizat prin Decizia comitetului mixt nr. 1/2011
                     2
                  . Comitetul mixt a adoptat, de asemenea, recomandarea 1/2011
                     3
                   referitoare la utilizarea unui raport tehnic pentru autocare și autobuze.

                  Acum este momentul de a actualiza din nou acordul și de a încorpora acte care nu au fost până în prezent încorporate în acord, în special acte ulterioare celor care fac obiectul Deciziei comitetului mixt nr. 1/2011.

                  Prezenta propunere de decizie a Consiliului are ca obiectiv să stabilească poziția Uniunii cu privire la proiectul Deciziei nr. 1/2016 a comitetului mixt înființat în temeiul articolul 23 din Acordul Interbus.

               •Coerența cu dispozițiile existente în domeniul de politică

                  Această actualizare legislativă este în concordanță cu politica UE în domeniul transporturilor, deoarece extinde în practică aplicarea celei mai recente legislații a UE privind transportul de călători, relevantă pentru sector, la alte părți contractante decât Uniunea Europeană
                     4
                  , îmbunătățind astfel siguranța rutieră, starea tehnică a autovehiculelor și condițiile sociale ale conducătorilor auto în contextul operațiunilor de transport care intră sub incidența acordului.

                  Pentru a asigura aplicarea normelor comune în contextul unor astfel de operațiuni, în special în domeniile menționate mai sus, este într-adevăr esențial ca legislația UE care nu a fost încă inclusă să facă obiectul deciziei comitetului mixt avute în vedere.

               •Coerența cu celelalte politici ale Uniunii

                  Actualizarea legislativă propusă este în concordanță cu politica de vecinătate și cu relațiile externe ale UE.

                  Proiectul de decizie a comitetului mixt din anexă este pe deplin compatibil cu diversele acorduri, precum acordurile de uniune vamală și de preaderare și acordurile de asociere, și este destinat să actualizeze cadrul de reglementare privind accesul țărilor învecinate cu UE la piața transporturilor de călători din UE (și viceversa).

               2.ELEMENTELE JURIDICE

               •Temeiul juridic

                  În absența unei împuterniciri a Comisiei în temeiul articolului 218 alineatul (7) din Tratatul privind funcționarea Uniunii Europene (TFUE)
                     5
                  , temeiul juridic este articolul 218 alineatul (9) din TFUE, în coroborare cu temeiul juridic material, și anume articolul 91 din TFUE.

               •Subsidiaritate (pentru competență neexclusivă)

                  Poziția Uniunii în calitate de parte la acord nu poate fi adoptată decât de Uniune, care are așadar competențe exclusive în acest domeniu.

               •Proporționalitate

               Decizia comitetului mixt avută în vedere se limitează la încorporarea legislației UE existente în acord, necesară pentru adaptarea normelor aplicabile din cadrul acordului cu normele UE, în special în ceea ce privește condițiile aplicabile transportatorilor rutieri de călători, precum și condițiile tehnice aplicabile vehiculelor și dispozițiile sociale.

               •Alegerea instrumentului

                  Articolul 218 alineatul (9) din TFUE prevede că instrumentul aplicabil este o decizie a Consiliului.

               3.OBȚINEREA ȘI UTILIZAREA EXPERTIZEI ȘI EVALUAREA IMPACTULUI / SIMPLIFICARE

               •Obținerea și utilizarea expertizei și evaluarea impactului

                  Comisia nu a realizat o evaluare a impactului și nu a utilizat expertiză externă. UE aplică deja legislația care este propusă în prezent spre a fi încorporată în Acordul Interbus astfel încât să se aplice tuturor operațiunilor efectuate în temeiul acordului respectiv.

                  Încorporarea acquis-ului existent al Uniunii nu afectează drepturile de trafic existente în temeiul acordului. Ea va avea un impact pozitiv asupra condițiilor tehnice, economice și sociale în care sunt desfășurate operațiunile relevante.

               •Simplificare

                  Adaptarea normelor aplicabile operațiunilor realizate în temeiul acordului la acquis-ul UE va simplifica realizarea acestor operațiuni.

                  Ca și până acum, transportatorii pot fi IMM-uri cu un parc mai mic de autocare sau de autobuze ori companii mai mari cu parcuri mai mari.

                  Recomandarea nr. 1/2011 a comitetului mixt ar trebui abrogată în urma includerii în acord a Directivei 2000/30/CE a Parlamentului European și a Consiliului din 6 iunie 2000 privind controlul tehnic rutier al vehiculelor utilitare care circulă în Comunitate
                     6
                  . Această directivă conține un model de raport de control tehnic în trafic care cuprinde o listă de verificare similară cu cea recomandată de comitetul mixt în cadrul Recomandării nr. 1/2011. Mai mult, unele acte ale Uniunii menționate în recomandarea respectivă sunt caduce.

               4.IMPLICAȚIILE BUGETARE

                  Niciuna.

               5.ALTE ELEMENTE

               •Explicarea detaliată a dispozițiilor specifice ale propunerii

               Proiectul de decizie a Consiliului stabilește baza poziției Uniunii în cadrul comitetului mixt înființat în temeiul articolului 23 din Acordul Interbus.

                  Proiectul de decizie a comitetului mixt din anexă ține seama de actele Uniunii adoptate până în iunie 2015.

                  În special, această decizie urmărește să adapteze

               cerințele privind dispozițiile sociale, prevăzute la articolul 8 din acord,

               condițiile care se aplică transportatorilor rutieri de călători, prevăzute în anexa 1 la acord,

               standardele tehnice care se aplică autobuzelor și autocarelor, prevăzute la articolele 1 și 2 din anexa 2 la acord,

               modelul documentului de control pentru serviciile ocazionale exonerate de autorizare, prevăzut în anexa 3 la acord,

               modelul autorizației pentru serviciile ocazionale neliberalizate, prevăzut în anexa 5 la acord și

               modelul de declarație referitor la articolul 4 și la anexa 1.

               În plus, aceasta prevede abrogarea Recomandării nr. 1/2011 a comitetului mixt.

               2016/0085 (NLE)

               Propunere de

               DECIZIE A CONSILIULUI

               privind poziția care urmează să fie adoptată, în numele Uniunii Europene, în ceea ce privește proiectul de Decizie nr. 1/2016 a comitetului mixt înființat în temeiul Acordului Interbus privind transportul internațional ocazional de călători cu autocare și autobuze

               (Text cu relevanță pentru SEE)

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 91 coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)Acordul Interbus privind transportul internațional ocazional de călători cu autocare și autobuze (denumit în continuare „acordul”) a intrat în vigoare la 1 ianuarie 2003.

               (2)Ultima actualizare a legislației Uniunii încorporate în Acordul Interbus, care a fost introdusă prin Decizia nr. 1/2011 a comitetului mixt
                  7
               , ia în considerare actele Uniunii adoptate până la sfârșitul anului 2009. Este momentul oportun pentru a include noile măsuri pe care Uniunea le-a adoptat ulterior.

               (3)În conformitate cu articolul 24 alineatul (2) litera (b) din Acordul Interbus, comitetul mixt modifică sau adaptează documentele de control și alte modele ale documentelor stabilite în anexele la acord. Pentru a încorpora viitoarele măsuri luate în cadrul Uniunii și în conformitate cu articolul 24 alineatul (2) litera (c) din Acordul Interbus, comitetul mixt modifică sau adaptează anexele privind standardele tehnice aplicabile autobuzelor și autocarelor, precum și anexa 1 privind condițiile aplicabile transportatorilor rutieri de călători. În conformitate cu articolul 24 alineatul (2) litera (e) din Acordul Interbus, comitetul mixt modifică sau adaptează, de asemenea, cerințele privind dispozițiile sociale. În acest scop, comitetul mixt ar trebui să acționeze atunci când este necesar ca acordul să fie actualizat pentru a ține seama de progresele tehnice și legislative.

               (4)Recomandarea nr. 1/2011 a comitetului mixt
                  8
                prevede utilizarea unui raport tehnic pentru verificarea în trafic a autobuzelor și autocarelor. Aceasta a devenit caducă și, prin urmare, ar trebui abrogată.

               (5)Poziția Uniunii, astfel cum este prevăzută în prezenta decizie, ar trebui să fie adoptată,

               ADOPTĂ PREZENTA DECIZIE:

               Articolul 1

               Poziția Uniunii în cadrul comitetului mixt înființat în temeiul articolului 23 din Acordul Interbus privind transportul internațional ocazional de călători cu autocare și autobuze este să fie în favoarea adoptării proiectului de decizie a comitetului mixt anexat.

               Articolul 2

               După adoptare, decizia comitetului mixt se publică în Jurnalul Oficial al Uniunii Europene.

               Articolul 3

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu,

                     Președintele

                     (1)
                  JO L 321, 26.11.2002, p. 11.

                     (2)
                  JO L 8, 12.1.2012, p. 38.

                     (3)
                  JO L 8, 12.2.2012, p. 46.

                     (4)
                  Părțile contractante la Acordul Interbus sunt UE, Albania, Bosnia și Herțegovina, fosta Republică iugoslavă a Macedoniei, Moldova, Muntenegru, Turcia și Ucraina.

                     (5)
                  A se vedea articolul 3 din Decizia 2002/917/CE a Consiliului, JO L 321, 26.11.2002, p. 11.

                     (6)
                  JO L 203, 10.8.2000, p. 1.

                     (7)
                  JO L 8, 12.1.2012, p. 38.

                     (8)
                  JO L 8, 12.1.2012, p. 46.

    ---documentbreak---

               COMISIA EUROPEANĂ
            Bruxelles, 18.3.2016
            COM(2016) 156 final
            ANEXĂ
            la propunerea de
            Decizie a Consiliului
            privind poziția care urmează să fie adoptată, în numele Uniunii Europene, în ceea ce privește proiectul de Decizie nr. 1/2016 a comitetului mixt înființat în temeiul Acordului Interbus privind transportul internațional ocazional de călători cu autocare și autobuze

               ANEXĂ

               la propunerea de

               Decizie a Consiliului

               privind poziția care urmează să fie adoptată, în numele Uniunii Europene, în ceea ce privește proiectul de Decizie nr. 1/2016 a comitetului mixt înființat în temeiul Acordului Interbus privind transportul internațional ocazional de călători cu autocare și autobuze

               PROIECT DE DECIZIE NR. 1/2016 A COMITETULUI MIXT ÎNFIINȚAT ÎN TEMEIUL ACORDULUI INTERBUS PRIVIND TRANSPORTUL INTERNAȚIONAL OCAZIONAL DE CĂLĂTORI CU AUTOCARE ȘI AUTOBUZE

               din [A SE ADĂUGA DATA]

               de adaptare a articolului 8 din acord și a anexelor 1, 2, 3 și 5 la acord, precum și de abrogare a Recomandării nr. 1/2011

               COMITETUL MIXT,

               având în vedere Acordul Interbus privind transportul internațional ocazional de călători cu autocare și autobuze
                  1
               , în special articolul 24,

               întrucât:

               (1)Articolul 23 din Acordul Interbus instituie un comitet mixt pentru a facilita gestionarea acordului.

               (2)Ultima actualizare a legislației Uniunii încorporate în Acordul Interbus, care a fost introdusă prin Decizia nr. 1/2011 a comitetului mixt
                  2
               , ia în considerare actele Uniunii adoptate până la sfârșitul anului 2009. Este momentul oportun pentru a include noile măsuri pe care Uniunea le-a adoptat ulterior.

               (3)În conformitate cu articolul 24 alineatul (2) litera (b) din Acordul Interbus, comitetul mixt modifică sau adaptează documentele de control și alte modele de documente stabilite în anexele la acord. Pentru a încorpora viitoarele măsuri luate în cadrul Uniunii și în conformitate cu articolul 24 alineatul (2) litera (c) din Acordul Interbus, comitetul mixt modifică sau adaptează anexele privind standardele tehnice aplicabile autobuzelor și autocarelor, precum și anexa 1 privind condițiile aplicabile transportatorilor rutieri de călători. În conformitate cu articolul 24 alineatul (2) litera (e) din Acordul Interbus, comitetul mixt modifică sau adaptează, de asemenea, cerințele privind dispozițiile sociale. În acest scop, comitetul mixt ar trebui să acționeze atunci când este necesar ca acordul să fie actualizat pentru a ține seama de progresele tehnice și legislative.

               (4)Recomandarea nr. 1/2011 a comitetului mixt
                  3
                prevede utilizarea unui raport tehnic pentru verificarea în trafic a autobuzelor și autocarelor. Aceasta a devenit caducă și, prin urmare, ar trebui abrogată,

               ADOPTĂ PREZENTA DECIZIE:

               Articolul 1

               Cerințele privind dispozițiile sociale, prevăzute la articolul 8 din acord, condițiile care se aplică transportatorilor rutieri de călători, prevăzute în anexa 1 la acord, standardele tehnice care se aplică autobuzelor și autocarelor, prevăzute în anexa 2 la acord, modelul de document de control pentru serviciile ocazionale exonerate de autorizare, prevăzut în anexa 3 la acord, modelul autorizației pentru serviciile ocazionale neliberalizate și modelul de declarație, prevăzute în anexa 5 la acord, sunt adaptate conform anexei la prezenta decizie.

               Articolul 2

               Recomandarea nr. 1/2011 a comitetului mixt se abrogă.

               Articolul 3

               Prezenta decizie intră în vigoare la [A SE ADĂUGA DATA].

               Adoptată la Bruxelles, [A SE ADĂUGA DATA].

                     Pentru comitetul mixt

               Președintele

                     Secretarul

               Anexă

               Adaptarea articolului 8 din acord privind dispozițiile sociale, a anexei 1 la acord privind condițiile care se aplică transportatorilor rutieri de călători, a anexei 2 la acord privind standardele tehnice care se aplică autobuzelor și autocarelor, a anexei 3 privind modelul de document de control pentru serviciile ocazionale exonerate de autorizare și a anexei 5 privind modelul autorizației pentru serviciile ocazionale neliberalizate și modelul de declarație
                  4

               1. Adaptarea articolului 8 din acord privind dispozițiile sociale

               La articolul 8, lista actelor Uniunii se modifică după cum urmează:

               (a) trimiterea la Regulamentul (CEE) nr. 3821/85 al Consiliului se înlocuiește cu următorul text:

               „—
                     Regulamentul (CEE) nr. 3821/85 al Consiliului din 20 decembrie 1985 privind aparatura de înregistrare în transportul rutier (JO L 370, 31.12.1985, p. 8), astfel cum a fost modificat ultima dată prin Regulamentul (UE) nr. 1161/2014 al Comisiei din 30 octombrie 2014 (JO L 311, 31.10.2014, p. 19), care se aplică până la data la care devine aplicabil Regulamentul (UE) nr. 165/2014 al Parlamentului European și al Consiliului din 4 februarie 2014 (JO L 60, 28.2.2014, p. 1).

               În locul Regulamentului (CEE) nr. 3821/85 al Consiliului, se pot aplica norme echivalente stabilite prin Acordul AETR, inclusiv prin protocoalele la acesta;”;

               (b) se adaugă următorul act al Uniunii:

               „—
                     Regulamentul (UE) nr. 165/2014 al Parlamentului European și al Consiliului din 4 februarie 2014 privind tahografele în transportul rutier, de abrogare a Regulamentului (CEE) nr. 3821/85 al Consiliului privind aparatura de înregistrare în transportul rutier și de modificare a Regulamentului (CE) nr. 561/2006 al Parlamentului European și al Consiliului privind armonizarea anumitor dispoziții ale legislației sociale în domeniul transporturilor rutiere (JO L 60, 28.2.2014, p. 1), care se aplică de la data la care devin aplicabile actele de punere în aplicare menționate la articolul 46 din regulamentul respectiv.

               În locul Regulamentului (UE) nr. 165/2014 al Consiliului, se pot aplica norme echivalente stabilite prin Acordul AETR, inclusiv prin protocoalele la acesta.”;

               2. Adaptarea anexei 1 la acord privind condițiile care se aplică transportatorilor rutieri de călători

               În anexa 1, lista actelor Uniunii se înlocuiește cu următorul text:

               „Regulamentul (CE) nr. 561/2006 al Parlamentului European și al Consiliului din 15 martie 2006 privind armonizarea anumitor dispoziții ale legislației sociale în domeniul transporturilor rutiere, de modificare a Regulamentelor (CEE) nr. 3821/85 și (CE) nr. 2135/98 ale Consiliului și de abrogare a Regulamentului (CEE) nr. 3820/85 al Consiliului (JO L 102, 11.4.2016, p. 1), astfel cum a fost modificat ultima dată prin Regulamentul (UE) nr. 165/2014 al Parlamentului European și al Consiliului din 4 februarie 2014 (JO L 60, 28.2.2014, p. 1);

               Regulamentul (CE) nr. 1071/2009 al Parlamentului European și al Consiliului din 21 octombrie 2009 de stabilire a unor norme comune privind condițiile care trebuie îndeplinite pentru exercitarea ocupației de operator de transport rutier și de abrogare a Directivei 96/26/CE a Consiliului (JO L 300, 14.11.2009, p. 51), astfel cum a fost modificat ultima dată prin Regulamentul (UE) nr. 517/2013 al Consiliului din 13 mai 2013 (JO L 158, 10.6.2013, p. 1);

               Regulamentul (CE) nr. 1073/2009 al Parlamentului European și al Consiliului din 21 octombrie 2009 privind normele comune pentru accesul la piața internațională a serviciilor de transport cu autocarul și autobuzul și de modificare a Regulamentului (CE) nr. 561/2006 (JO L 300, 14.11.2009, p. 88), astfel cum a fost modificat ultima dată prin Regulamentul (UE) nr. 517/2013 al Consiliului din 13 mai 2013 (JO L 158, 10.6.2013, p. 1);

               Regulamentul (UE) nr. 181/2011 al Parlamentului European și al Consiliului din 16 februarie 2011 privind drepturile pasagerilor care călătoresc cu autobuzul și autocarul și de modificare a Regulamentului (CE) nr. 2006/2004 (JO L 55, 28.2.2011, p. 1), în măsura în care reglementează serviciile ocazionale cu autocarul și cu autobuzul.”.

               3. Adaptarea anexei 2 la acord privind standardele tehnice care se aplică autobuzelor și autocarelor

               Anexa 2 se modifică după cum urmează:

               (a) articolul 1 se modifică după cum urmează:

               (i) litera (a) se înlocuiește cu următorul text:

               „(a) inspecțiile tehnice auto pentru autovehicule și remorcile acestora:

               –Directiva 2009/40/CE a Parlamentului European și a Consiliului din 6 mai 2009 privind inspecția tehnică auto pentru autovehicule și remorcile acestora (

                  JO L 141, 6.6.2009, p. 12

               ), astfel cum a fost modificată ultima dată prin Directiva 2010/48/UE a Comisiei din 5 iulie 2010 (JO L 173, 8.7.2010, p. 47), care se aplică până la 19 mai 2018;

               –Directiva 2014/45/UE a Parlamentului European și a Consiliului din 3 aprilie 2014 privind inspecția tehnică periodică a autovehiculelor și a remorcilor acestora și de abrogare a Directivei 2009/40/CE (JO L 127, 29.4.2014, p. 51), care se aplică de la 20 mai 2018;

               –Directiva 2000/30/CE a Parlamentului European și a Consiliului din 6 iunie 2000 privind controlul tehnic rutier al vehiculelor utilitare care circulă în Comunitate (JO L 203, 10.8.2000, p. 1), astfel cum a fost modificată ultima dată prin Directiva 2010/47/UE a Comisiei din 5 iulie 2010 (JO L 173, 8.7.2010, p. 33), care se aplică până la 19 mai 2018;

               –Directiva 2014/47/UE a Parlamentului European și a Consiliului din 3 aprilie 2014 privind controlul tehnic în trafic al vehiculelor comerciale care circulă în Uniune și de abrogare a Directivei 2000/30/CE (JO L 127, 29.4.2014, p. 134), care se aplică de la 20 mai 2018;”;

               (ii) litera (c) se înlocuiește cu următorul text:

               „(c) dimensiunile maxime și greutățile maxime:

               –Directiva 96/53/CE a Consiliului din 25 iulie 1996 de stabilire, pentru anumite vehicule rutiere care circulă în interiorul Comunității, a dimensiunilor maxime autorizate în traficul național și internațional și a greutății maxime autorizate în traficul internațional (

                  JO L 235, 17.9.1996, p. 59

               ), astfel cum a fost modificată ultima dată prin Directiva (UE) 2015/719 a Parlamentului European și a Consiliului din 29 aprilie 2015 (JO L 115, 6.5.2015, p. 1).

               Modificările introduse prin Directiva (UE) 2015/719 se aplică de la 7 mai 2017;

               –Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (JO L 200, 31.7.2009, p. 1), astfel cum a fost modificat ultima dată prin Regulamentul (UE) 2015/166 al Comisiei din 3 februarie 2015 (JO L 28, 4.2.2015, p. 3);

               –Regulamentul (UE) nr. 1230/2012 al Comisiei din 12 decembrie 2012 de punere în aplicare a Regulamentului (CE) nr. 661/2009 al Parlamentului European și al Consiliului privind cerințele de omologare de tip pentru masele și dimensiunile autovehiculelor și ale remorcilor acestora și de modificare a Directivei 2007/46/CE a Parlamentului European și a Consiliului (JO L 353, 21.12.2012, p. 31);”;

               (iii) litera (d) se înlocuiește cu următorul text:

               „(d) aparatura de înregistrare în transportul rutier:

               –Regulamentul (CEE) nr. 3821/85 al Consiliului din 20 decembrie 1985 privind aparatura de înregistrare în transportul rutier (JO L 370, 31.12.1985, p. 8), astfel cum a fost modificat ultima dată prin Regulamentul (UE) nr. 1161/2014 al Comisiei din 30 octombrie 2014 (JO L 311, 31.10.2014, p. 19), care se aplică până la data la care devine aplicabil Regulamentul (UE) nr. 165/2014 al Parlamentului European și al Consiliului din 4 februarie 2014.

               În locul Regulamentului (CEE) nr. 3821/85 al Consiliului, se pot aplica norme echivalente stabilite prin Acordul AETR, inclusiv prin protocoalele la acesta;

               –Regulamentul (UE) nr. 165/2014 al Parlamentului European și al Consiliului din 4 februarie 2014 privind tahografele în transportul rutier, de abrogare a Regulamentului (CEE) nr. 3821/85 al Consiliului privind aparatura de înregistrare în transportul rutier și de modificare a Regulamentului (CE) nr. 561/2006 al Parlamentului European și al Consiliului privind armonizarea anumitor dispoziții ale legislației sociale în domeniul transporturilor rutiere (JO L 60, 28.2.2014, p. 1), care se aplică de la data la care devin aplicabile actele de punere în aplicare menționate la articolul 46 din regulamentul respectiv.

               În locul Regulamentului (UE) nr. 165/2014 al Consiliului, se pot aplica norme echivalente stabilite prin Acordul AETR, inclusiv prin protocoalele la acesta.”;

               (b) articolul 2 se modifică după cum urmează:

               (i) rubricile și trimiterile dintre primul paragraf și tabel se înlocuiesc cu următorul text:

               „Emisii de gaze de eșapament:

               –Regulamentul (CE) nr. 715/2007 al Parlamentului European și al Consiliului din 20 iunie 2007 privind omologarea de tip a autovehiculelor în ceea ce privește emisiile provenind de la vehiculele ușoare pentru pasageri și de la vehiculele ușoare comerciale (Euro 5 și Euro 6) și privind accesul la informațiile referitoare la repararea și întreținerea vehiculelor (JO L 171, 29.6.2007, p. 1), astfel cum a fost modificat ultima dată prin Regulamentul (UE) nr. 459/2012 al Comisiei din 29 mai 2012 (JO L 142, 1.6.2012, p. 16);

               –Regulamentul (CE) nr. 595/2009 al Parlamentului European și al Consiliului din 18 iunie 2009 privind omologarea de tip a autovehiculelor și a motoarelor cu privire la emisiile provenite de la vehicule grele (Euro VI) și accesul la informații privind repararea și întreținerea vehiculelor și de modificare a Regulamentului (CE) nr. 715/2007 și a Directivei 2007/46/CE și de abrogare a Directivelor 80/1269/CEE, 2005/55/CE și 2005/78/CE (JO L 188, 18.7.2009, p. 1), astfel cum a fost modificat ultima dată prin Regulamentul (UE) nr. 133/2014 al Comisiei din 31 ianuarie 2014 (JO L 47, 18.2.2014, p. 1);

               Emisii sonore:

               –Directiva 70/157/CEE a Consiliului din 6 februarie 1970 privind apropierea legislațiilor statelor membre referitoare la nivelul de zgomot admis și la sistemul de evacuare al autovehiculelor (JO L 42, 23.2.1970, p. 16), astfel cum a fost modificată ultima dată prin Directiva 2013/15/UE a Consiliului din 13 mai 2013 (JO L 158, 10.6.2013, p. 172), care se aplică până la 30 iunie 2027 sub rezerva articolului 14 din Regulamentul (UE) nr. 540/2014 al Parlamentului European și al Consiliului din 16 aprilie 2014;

               –Regulamentul (UE) nr. 540/2014 al Parlamentului European și al Consiliului din 16 aprilie 2014 privind nivelul sonor al autovehiculelor și al amortizoarelor de zgomot de înlocuire, de modificare a Directivei 2007/46/CE și de abrogare a Directivei 70/157/CEE (JO L 158, 27.5.2014, p. 131), care se aplică, în conformitate cu articolul 15 din regulamentul menționat, de la 1 iulie 2016, 1 iulie 2019 și 1 iulie 2027;

               Dispozitive de frânare:

               –Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (JO L 200, 31.7.2009, p. 1), astfel cum a fost modificat ultima dată prin Regulamentul (UE) 2015/166 al Comisiei din 3 februarie 2015 (JO L 28, 4.2.2015, p. 3);

               Pneuri:

               –Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (JO L 200, 31.7.2009, p. 1), astfel cum a fost modificat ultima dată prin Regulamentul (UE) 2015/166 al Comisiei din 3 februarie 2015 (JO L 28, 4.2.2015, p. 3);

               Dispozitive de iluminat și de semnalizare luminoasă:

               –Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (JO L 200, 31.7.2009, p. 1), astfel cum a fost modificat ultima dată prin Regulamentul (UE) 2015/166 al Comisiei din 3 februarie 2015 (JO L 28, 4.2.2015, p. 3);

               Rezervor de combustibil:

               –Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (JO L 200, 31.7.2009, p. 1), astfel cum a fost modificat ultima dată prin Regulamentul (UE) 2015/166 al Comisiei din 3 februarie 2015 (JO L 28, 4.2.2015, p. 3);

               Oglinzi retrovizoare:

               –Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (JO L 200, 31.7.2009, p. 1), astfel cum a fost modificat ultima dată prin Regulamentul (UE) 2015/166 al Comisiei din 3 februarie 2015 (JO L 28, 4.2.2015, p. 3);

               Centuri de siguranță — instalare:

               –Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (JO L 200, 31.7.2009, p. 1), astfel cum a fost modificat ultima dată prin Regulamentul (UE) 2015/166 al Comisiei din 3 februarie 2015 (JO L 28, 4.2.2015, p. 3);

               Centuri de siguranță — ancorajele centurilor de siguranță:

               –Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (JO L 200, 31.7.2009, p. 1), astfel cum a fost modificat ultima dată prin Regulamentul (UE) 2015/166 al Comisiei din 3 februarie 2015 (JO L 28, 4.2.2015, p. 3);

               Scaune:

               –Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (JO L 200, 31.7.2009, p. 1), astfel cum a fost modificat ultima dată prin Regulamentul (UE) 2015/166 al Comisiei din 3 februarie 2015 (JO L 28, 4.2.2015, p. 3);

               Amenajare interioară (prevenirea riscului de propagare a focului):

               –Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (JO L 200, 31.7.2009, p. 1), astfel cum a fost modificat ultima dată prin Regulamentul (UE) 2015/166 al Comisiei din 3 februarie 2015 (JO L 28, 4.2.2015, p. 3);

               Amenajare interioară (ieșiri de urgență, accesibilitate, dimensiunea scaunelor, rezistența suprastructurii etc.):

               –Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (JO L 200, 31.7.2009, p. 1), astfel cum a fost modificat ultima dată prin Regulamentul (UE) 2015/166 al Comisiei din 3 februarie 2015 (JO L 28, 4.2.2015, p. 3);

               Sisteme avansate de frânare de urgență:

               –Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (JO L 200, 31.7.2009, p. 1), astfel cum a fost modificat ultima dată prin Regulamentul (UE) 2015/166 al Comisiei din 3 februarie 2015 (JO L 28, 4.2.2015, p. 3);

               –Regulamentul (UE) nr. 347/2012 al Comisiei din 16 aprilie 2012 de punere în aplicare a Regulamentului (CE) nr. 661/2009 al Parlamentului European și al Consiliului în ceea ce privește cerințele de omologare de tip pentru anumite categorii de autovehicule în legătură cu sistemele avansate de frânare de urgență (JO L 109, 21.4.2012, p. 1), astfel cum a fost modificat ultima dată prin Regulamentul (UE) 2015/562 al Comisiei din 8 aprilie 2015 (JO L 93, 9.4.2015, p. 35);

               Sistem de avertizare la trecerea involuntară peste liniile de separare a benzilor de circulație:

               –Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (JO L 200, 31.7.2009, p. 1), astfel cum a fost modificat ultima dată prin Regulamentul (UE) 2015/166 al Comisiei din 3 februarie 2015 (JO L 28, 4.2.2015, p. 3);

               –Regulamentul (UE) nr. 351/2012 al Comisiei din 23 aprilie 2012 de punere în aplicare a Regulamentului (CE) nr. 661/2009 al Parlamentului European și al Consiliului în ceea ce privește cerințele de omologare de tip pentru instalarea pe autovehicule a sistemelor de avertizare la trecerea involuntară peste liniile de separare a benzilor de circulație (JO L 110, 24.4.2012, p. 18).”;

               (ii) tabelul se înlocuiește cu următorul tabel:

                        „Rubrica

                        Regulamentul CEE-ONU

                        (în ultima sa versiune aplicabilă)

                        Actul Uniunii

                        Emisiile de gaze de eșapament

                        49

                        Regulamentul (CE) nr. 715/2007, astfel cum a fost modificat ultima dată prin Regulamentul (UE) nr. 459/2012.

                        Regulamentul (CE) nr. 595/2009, astfel cum a fost modificat ultima dată prin Regulamentul (UE) nr. 133/2014.

                        Emisii sonore

                        51

                        Directiva 70/157/CEE, astfel cum a fost modificată ultima dată prin Directiva 2013/15/UE a Consiliului, care se aplică până la 30 iunie 2027 sub rezerva articolului 14 din Regulamentul (UE) nr. 540/2014;

                        Regulamentul (UE) nr. 540/2014, care se aplică, în conformitate cu articolul 15, de la 1 iulie 2016, 1 iulie 2019 și 1 iulie 2027.

                        Dispozitive de frânare

                        13

                        Regulamentul (CE) nr. 661/2009, astfel cum a fost modificat ultima dată prin Regulamentul (UE) 2015/166.

                        Pneuri

                        54

                        117

                        Regulamentul (CE) nr. 661/2009, astfel cum a fost modificat ultima dată prin Regulamentul (UE) 2015/166.

                        Dispozitive de iluminat și de semnalizare luminoasă

                        48

                        Regulamentul (CE) nr. 661/2009, astfel cum a fost modificat ultima dată prin Regulamentul (UE) 2015/166.

                        Rezervor de combustibil

                        34

                        58

                        Regulamentul (CE) nr. 661/2009, astfel cum a fost modificat ultima dată prin Regulamentul (UE) 2015/166.

                        Oglinzi retrovizoare

                        46

                        Regulamentul (CE) nr. 661/2009, astfel cum a fost modificat ultima dată prin Regulamentul (UE) 2015/166.

                        Centuri de siguranță – instalare

                        16

                        Regulamentul (CE) nr. 661/2009, astfel cum a fost modificat ultima dată prin Regulamentul (UE) 2015/166.

                        Centuri de siguranță – ancoraje

                        14

                        Regulamentul (CE) nr. 661/2009, astfel cum a fost modificat ultima dată prin Regulamentul (UE) 2015/166.

                        Scaune

                        17

                        Regulamentul (CE) nr. 661/2009, astfel cum a fost modificat ultima dată prin Regulamentul (UE) 2015/166.

                        Amenajare interioară (prevenirea riscului de propagare a focului)

                        118

                        Regulamentul (CE) nr. 661/2009, astfel cum a fost modificat ultima dată prin Regulamentul (UE) 2015/166.

                        Amenajare interioară (ieșiri de urgență, accesibilitate, dimensiunea scaunelor, rezistența suprastructurii etc.)

                        66

                        107

                        Regulamentul (CE) nr. 661/2009, astfel cum a fost modificat ultima dată prin Regulamentul (UE) 2015/166.

                        Sisteme avansate de frânare de urgență

                        131

                        Regulamentul (CE) nr. 661/2009, astfel cum a fost modificat ultima dată prin Regulamentul (UE) 2015/166;

                        Regulamentul (CE) nr. 347/2012, astfel cum a fost modificat ultima dată prin Regulamentul (UE) 2015/562 al Comisiei.

                        Sistem de avertizare la trecerea involuntară peste liniile de separare a benzilor de circulație

                        130

                        Regulamentul (CE) nr. 661/2009, astfel cum a fost modificat ultima dată prin Regulamentul (UE) 2015/166;

                        Regulamentul (UE) nr. 351/2012 al Comisiei.”.

               4. Adaptarea anexei 3 privind modelul de document de control pentru serviciile ocazionale exonerate de autorizare și a anexei 5 privind modelul autorizației pentru serviciile ocazionale neliberalizate

               În anexele 3 și 5, notele de subsol se înlocuiesc cu următorul text:

               „A se completa cu: Albania (AL), Austria (A), Belgia (B), Bosnia și Herțegovina (BA), Bulgaria (BG), Cipru (CY), Republica Cehă (CZ), Croația (HR), Danemarca (DK), Estonia (EST), Finlanda (FIN), Franța (F), Germania (D), Grecia (GR), Irlanda (IRL), Italia (I), Letonia (LV), Lituania (LT), Luxemburg (L), fosta Republică iugoslavă a Macedoniei (MK), Malta (MT), Moldova (MD), Muntenegru (ME), Polonia (PL), Portugalia (P), Regatul Unit (UK), România (RO), Republica Slovacă (SK), Slovenia (SLO), Spania (E), Suedia (S), Turcia (TR), Țările de Jos (NL), Ucraina (UA), Ungaria (H).”.

               5. Adaptarea anexei 5 în ceea ce privește modelul de declarație

               În anexa 5, modelul de declarație se modifică după cum urmează:

               (a) la punctul 1, teza introductivă se înlocuiește cu următorul text:

               „1.
                     Cele trei condiții stabilite în capitolul I din Regulamentul (CE) nr. 1071/2009 al Parlamentului European și al Consiliului din 21 octombrie 2009 de stabilire a unor norme comune privind condițiile care trebuie îndeplinite pentru exercitarea ocupației de operator de transport rutier și de abrogare a Directivei 96/26/CE a Consiliului (JO L 300, 14.11.2009, p. 51).”;

               (b) la punctul 2, al doilea paragraf se elimină.

               ------

                     (1)
                  JO L 321, 26.11.2002, p. 13.

                     (2)
                  JO L 8, 12.1.2012, p. 38.

                     (3)
                  JO L 8, 12.1.2012, p. 46.

                     (4)
                  Adaptarea actelor ține seama de noile măsuri adoptate de Uniunea Europeană până la 30 iunie 2015.